open-index/open-wikipedia-markdown huggingface dataset:
Rosemary West

**Rosemary Pauline West**, aŭ "Rose" estas angla seria murdisto. Ŝi naskiĝis la 29-an de novembro 1953 en Barnstaple. Ŝi nun loĝas en prizono en Durham, post la 1995a kulpigo de 10 murdoj. Ŝia edzo, Fred West, kiu mortigis sin atendante juĝon, verŝajne laboris kun ŝi torturi kaj murdi almenaŭ 10 junulinojn, multaj ĉe la familia domo en Gloucester, Anglio.

Verŝajne Fred West faris almenaŭ 12 murdojn. Rosemary ne partoprenis en la du unuaj; ŝi ankoraŭ ne renkontis Fred dum tiu tempo.

## Frua vivo kaj edziĝo al Fred West 
Ŝia fraŭlina nomo estis Letts. Ŝia gepatroj estis William Andrew kaj Daisy Gwendoline Letts. La gravedo estis malfacila kaj la patrino suferis de deprimo. Pro tio, gravede, ŝi havis ŝokterapion. Iuj proponis ke tio kaŭzis damaĝon al Rosemary. Dum la adoleskaj jaroj de la vivo de Rosemary, al ŝi mankis humuron kaj ŝi ne ĝuis lernejon.

Post la eksedziĝo de ŝiaj gepatroj, Rosemary ekloĝis sole kun ŝia patro je la aĝo de 16. Dum tiu tempo, ŝi renkontis Fred. Ankaŭ dum tiu tempo, ŝia patro seksperfortis ŝin multfoje. La patro ne apogis la rilaton inter ŝi kaj Fred, sed je la jaro 1970, ŝi jam gravediĝis kun li.

Rosemary malkutime laboris kiel prostituo, ofte dum Fred spektis. Unu de la plej kutimaj vizitantoj al la bordelo de adreso *25 Cromwell Street* estis ŝia propra patro. Ofte ŝi iĝis graveda, kaj naskigis ok infanojn: Heather Anne (oktobro 1970), Mae (junio 1972), Stephen Andrew (aŭgusto 1973), Tara (decembro 1977), Louise (novembro 1978), Barry (junio 1980), Rosemarie (aprilo 1982) and Lucyanna (julio 1983).

Kvin de la infanoj estis idoj de Fred, sed Tara, Rosemarie kaj Lucyanna estis idoj de klientoj.

Eĉ post la naskiĝo de ŝia kvara bebo, la patro de Rosemary vizitis por seksumi, kaj poste seksumis kun Anne-Marie, filino de Fred.

## Krimoj 
La West paro kutime kolektis knabinojn de bushaltejoj ĉirkaŭ Gloucester kaj enprizonigis ilin en la domo de familio West dum multaj tagoj antaŭ la murdoj.

Dum majo 1992, Fred seksperfortis unu de siaj filinoj kaj filmis la agon. La filino konfidis tion al ŝiaj amikoj en lernejo kaj la 4-an de aŭgusto, unu amiko diris al ŝia patrino, kiu raportis al la polico. Rosemary estis arestita kiel helpinto de la krimo, kaj la gefiloj adoptiĝis de aliaj gepatroj. En juĝejo, la du primaraj atestantoj rifuzis atesti la 7-an de junio 1993. Tamen, policanoj daŭrigis esplori la malaperon de la filino Heather.

Heather Ann West, filino de Rosemary kaj Fred, estis murdita en junio 1987, kaj enfosita sub la ekstera sidejo en la kampo malantaŭ la familia domo. Post la mortigo, la paro eksplikis al enketemaj najbaroj ke Heather fuĝis kun ŝia lesbanina partnerino. Ofte Fred minacis la aliajn gefilojn ke ili "finos sian vivon en la grundo kun Heather" se ili malbone kondutis.

## Kulpigo 
Rosemary pledis senkulpa en oktobro 1995, sed la ĵurio trovis ŝin kulpa je la 22-an de novembro 1995, de 10 murdoj. La juĝisto kondamnis ŝin al ĝismorta puno en prizono.

## Referencoj
Kategorio:Britaj seriaj murdistoj
Kategorio:Seriaj murdistinoj
János Bársony

**BÁRSONY János** [pr. ba:rŝonj] (naskiĝis la 31-an de julio 1860 en Nagykároly, mortis la 28-an de februaro 1926 en Budapeŝto) estis hungara kuracisto, akuŝisto, ginekologo, universitata profesoro.

## Kariero 
Bársony diplomitiĝis en 1884 kaj ekde 1903 ĝis 1926 li prelegis en la universitato de Peŝto kaj estris la virinklinikon numero 1-a. En 1922–23 li estis rektoro de la universitato. Li priokupiĝis ĉefe postnaskan infekton.

## Verkoj 
* Ovariotomia terhes nőnél;
* Macerált szülések és lefolyásuk a gyermekágyra;
* A méhenkívüli terhesség;
* Gynatresia.

## Fonto 
* Magyar Életrajzi Lexikon

Kategorio:Hungaraj kuracistoj
Kategorio:Transilvaniaj hungaroj
Kategorio:Hungaraj ginekologoj
Kategorio:Hungaraj altlernejaj instruistoj
Kategorio:Hungaraj obstetrikistoj
Windisch-Minihof

**Windisch-Minihof** [vindiŝ-], hungare **Kistótlak** [kiŝtOtlak] estas iama vilaĝo, nun parto de Minihof-Liebau en Aŭstrio, en federala ŝtato Burgenlando, en distrikto de Jennersdorf.
eta|300ra|Windisch-Minihof en la mapo
eta|romkatolika kapelo omaĝe al Johano Baptisto
eta|muelejo nomata Jost

## Bazaj informoj 
* 
* Poŝtkodo: 8383
* Telefonprefikso:
* Aŭtokodo: JE
* Loĝantaro: 480

## Situo 
Windisch-Minihof situas laŭ rojo. Jennersdorf troviĝas je 6&nbsp;km-oj.

## Historio 
La unua mencio pri la vilaĝo okazis en 1387 en formo *"Mohonycha"*. En 1605 Stefano Bocskai bruldetruis la komunumon. En 1787 vivis tie 495 homoj en 96 domoj, en 1830 437 homoj en 61 domoj, en 1857 625 homoj en 89 domoj. En 1910 vivis en Kistótlak 685 homoj, plejparte aŭstroj. Ĝis 1921 la vilaĝo apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio (dume inter 1938-1945 al Germanio). Windisch-Minihof aliĝis al Minihof-Liebau en 1971.

## Vidindaĵoj 
* romkatolika kapelo omaĝe al Johano Baptisto de 1824
* muelejo nomata Jost

Kategorio:Komunumoj de Burgenlando
Wallendorf (Burgenlando)

**Wallendorf , jen germane,** hungare **Lapincsolaszi** [LApinĉolasi] estas iama vilaĝo, nun parto de Mogersdorf en Aŭstrio, en federala ŝtato Burgenlando, en distrikto de Jennersdorf.
eta|300ra|Wallendorf en la mapo

## Bazaj informoj 
* 
* Poŝtkodo: 8382
* Telefonprefikso:
* Aŭtokodo: JE
* Loĝantaro: 370

## Situo 
Wallendorf situas laŭ rojo. Szentgotthárd troviĝas je 3 km-oj.

## Historio 
La unua mencio pri la vilaĝo okazis en 1538 laŭ la tiama hungara ortografio *"Olafalw"* (= itala vilaĝ'), tiam apartenanta al abatejo de Szentgotthárd. En 1787 vivis tie 284 homoj en 57 domoj, en 1830 357 homoj en 47 domoj. En 1910 vivis en Lapincsolaszi 730 homoj, plejparte aŭstroj. Ĝis 1921 la vilaĝo apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio (dume inter 1938-1945 al Germanio). Wallendorf aliĝis al Mogersdorf en 1971.

## Vidindaĵoj 
* romkatolika kapelo omaĝe al Sankta Floriano
* romkatolika preĝejo omaĝe al Sankta Triunuo

== Komunumoj pri *olasz* (=italo) en Hungara reĝlando ==

Kategorio:Komunumoj de Burgenlando
Vlachy

**Vlachy,** hungare **Nagyolaszi** estas malgranda vilaĝo en Slovakio, en Regiono Žilina, en Distrikto Liptovský Mikuláš. Ankoraŭ 2 vilaĝoj apartenas al la municipo.

## Situo 
Vlachy situas laŭ akvorezervujo. Liptovský Mikuláš troviĝas je 12&nbsp;km.

## Historio 
La unua mencio pri la vilaĝo skribe okazis en 1262 latine *"villa Latina"*, laŭ la tiama hungara ortografio *"Olozi"*. Francoj el la nuntempa Belgio fondis la vilaĝon fine de la 12-a jarcento. En 1784 vivis tie 202 homoj en 20 domoj, en 1828 195 homoj en 25 domoj. En 1910 en Nagyolaszi loĝis 198 loĝantoj (plejparte slovakoj). Ĝis Traktato de Trianon ĝi apartenis al Hungara reĝlando, al Liptó, al distrikto de Partizánska Ľupča, poste al Ĉeĥoslovakio, fine inter 1939-1945 kaj ekde 1993 al Slovakio.

## Vidindaĵoj 
* renesanca kastelo el la 16-a jarcento, poste barokigitala
* akvorezervujo

== Komunumoj pri *olasz* (= italo) en Hungara reĝlando ==

La nomparton "olasz", kiu signifas "italo", havas aŭ havis ankaŭ aliaj lokoj en la iama Hungara Reĝlando.

Kategorio:Municipoj en distrikto Liptovský Mikuláš
Kategorio:Liptov
Aŭtokodoj en Finnlando

eta|finnlanda aŭta licencplato
eta|licencplato por eltransporto de la aŭto eksterlanden
eta|malnova licencplato de antaŭ 1973
[eta|aŭta licencplato de [Alando]]
La **aŭtokodaj licencplatoj de Finnlando** estas signoj de la aŭtoasekuro kaj ekde oktobro 1989 ne plu donas informon pri la loko, kie la aŭto registriĝis. La platoj havas formaton de aŭ 118&nbsp;mm x 442&nbsp;mm (por unulinia skribaĵo) aŭ 200&nbsp;mm x 256&nbsp;mm (por dulinia skribaĵo), kaj ne kongruas al la formato de 110&nbsp;mm x 520&nbsp;mm kutima en la resto de la Eŭropa Unio. Maldekstre ekde la jaro 2001 situas blua strio, sur kiu supre videblas la 12 flavaj stekoj de la eŭropa flago, kaj sube la nacia kodo *FIN* en blankaj literoj. La aŭtokodo konsistas maldekstre el unu ĝis tri literoj, dekstre el unu ĝis tri ciferoj, kaj centre divida kvaranguleto.

Ĝis la jaro 1973 la licencplatoj havis blankajn literojn kaj ciferojn sur nigra fono, ekde tiam la skribaĵo estas nigra kaj la fono blanka, kiel en plej multaj aliaj eŭropaj landoj. De 1973 ĝis 1989 la unua el la literoj de la aŭtokodo indikis kie la aŭto estis unuafoje registrita.

Ekde la jaro 1993 la nacia kodo por Finnlando sur la licencplatoj - kompleze al la landonomo en plej multaj lingvoj **ekster** Finnlando - estas **FIN**, antaŭe la literkombino estis **SF** (*Suomi-Finland*, la landa nomo unue en la finna, poste en la sveda lingvoj).

## Alando 
En la alanda insularo (svede *Åland*) ekzistas apartaj aŭtaj licencplatoj, kies literkombino komenciĝas per *ÅL*. Laŭ decido de la alanda registaro de la 19-a de marto 2010 Alando nun uzas la nacian kodon **AX**.

## Specialaj licencplatoj en Finnlando 
La literojkombino de licencplatoj por remorkoj komenciĝas per la literoj *P* aŭ *W*.

Licencplatoj por eltransporto de la aŭto eksterlanden havas nur unu literon kaj maksimume tri ciferojn.

Diplomataj licencplatoj ne havas la "eŭropan" bluan strion dekstre. Ili maldekstre montras la literojn **CD** aŭ **C** kaj dekstre nombron el maksimume kvin ciferoj.

Licencplatoj por "historiaj aŭtoj" daŭre rajtas uzi la dezajnon de antaŭ la jaro 1973 - do havi nigran fonon kaj blankan aŭtokodon.

Kategorio:Transporto en Finnlando
Finnlando
Georgo Basta

**Georgo Basta** estis albandevena aŭstria militestro naskiĝinta en Roccaforzata (Italujo) en 1544 kaj mortinta en Vieno la 26-an de aŭgusto 1607.

## Kariero 
Basta iĝis generalo el simpla soldato. Post luktoj en Eŭropo en 1597 laŭ la ordono de imperiestro Rodolfo li venis Hungarujon kaj partoprenis en Dunántúl en kontraŭturkaj luktoj de la milito 15-jara. En 1588 li iĝis ĉefkapitano de Kassa kaj venis Transilvanion fronte de imperiestraj milittrupoj. Post la morto de la reganto Andreo Báthori regis la landon kune kun Mikaelo de Valaĥio, sed la 18-an de septembro 1600 Basta disbatis la milittrupon de Mikaelo de Valaĥio kaj ordonis ties ĉi murdon. Poste la 3-an de aŭgusto 1601 li venkis la reganton Sigmundo Báthori. Post la mortigo de Mikaelo de Valaĥio Basta estigis terurregadon. En aŭtuno de 1604 li luktis kontraŭ Stefano Bocskai kaj la 17-an de novembro ĉe Osgyán li venkis, sed fine li devis retiriĝi kun siaj trupoj Vienon.

## Verkoj 
* B. Gy. hadvezér levelezése és iratai, 1597–1607 (Kiadta: Veress Endre, I–II., Monum. Hung. Hist. 1. oszt. 34., 37~. Bp., 1909–13).

## Fonto 
* Magyar Életrajzi Lexikon

Kategorio:Aŭstraj soldatoj
György Bartók (episkopo)

**BARTÓK György** estis hungara reformita episkopo, eklezia verkisto naskiĝinta en Málnás la 28-an de aprilo 1845 kaj mortinta en Koloĵvaro la 19-an de decembro 1907. Li estis la patro de filozofo György Bartók

## Kariero 
Bartók doktoriĝis en 1874 en Tübingen kaj reveninte Transilvanujon li iĝis episkopa sekretario en Koloĵvaro, filozofia privatprofesoro de la universitato, en 1876 pastro en Nadjenjedo, samloke anstataŭanta teologia profesoro. En 1893 li estis pastro en Szászváros, en 1899 reformita episkopo de Transilvanujo, pastro de Koloĵvaro en 1900. Li redaktis la gazeton *Egyházi Iskolai Szemle* (1876–1883).

## Verkoj 
* Bodola Sámuel élete (en libro Nagy papok életrajza, Bp., 1877);
* Az erkölcsi élet legfőbb kérdései (en libro Tájékozás az újabb teológia körében, Bp., 1880);
* Theológiai tudomány és lelkipásztori képzés (Bp., 1907);
* Összegyűjtött művei (III., Kolozsvár, 1910-12).

## Fonto 
* Magyar Életrajzi Lexikon

Kategorio:Hungaraj pastroj
Kategorio:Transilvaniaj hungaroj
Kategorio:Hungaraj episkopoj
Kategorio:Hungaraj verkistoj
Johano la 1-a (Bretonio)

**Johano la 1-a la Kaŝtanhara** (naskiĝis en 1217 aŭ 1218 – mortis la 8-an de oktobro 1286 en la kastelo de L'Isle), filo de Petro Mauclerc, regento de Bretonio kaj de Alix de Thouars, estis duko de Bretonio de 1221 ĝis 1286 kaj grafo de Richmond en 1268.

## Biografio 
Li fariĝis duko de Bretonio en 1221, je la morto de sia patrino, sed, ĉar li estis nur kvar-jara, lia patro regentis. Johano ekkarieris en 1232 kiam lia patro devis subpremi ribelojn de liaj baronoj. En 1237, li prenis por si la regadon de la duklando, kaj devis subpremi la ribelon de unu el siaj vasaloj, Petro de Craon. En 1242, li batalis en Potevio por Ludoviko la 9-a, reĝo de Francio kaj submetis la grafon de la Marche.

Edziĝinta al Blanka de Navaro, filino de Thibaut la 4-a la Kanzonisto, grafo de Ĉampanio kaj reĝo de Navaro, kiu elektis lin kiel sian posteulon por la reĝlando de Navaro. En 1254, kontraŭ jara kompenso de trimil pundoj, li forcedis definitive tiun heredrajton al sia bofrato Thibaut la 2-a la Juna.

Li travivis multajn kontestojn de la klerikaro kaj de la bretona nobelaro. En konflikto kun la episkopo de Nantes, li estis ekskomunikita de la bretonaj episkopoj kaj fine submetiĝis; sed la nobeloj, vidantaj ke li favoris la pastrojn, ekbatalis siavice en (1257). Sed Johano fine submetis ilin.

Poste li akompanis sanktan Ludovikon en la oka krucmilito (1270), eskapis la peston, kiu mortigis la reĝon kaj revenis al sia duklando.

### Edziĝo kaj idaro 
En 1236, li edziĝis al Blanka de Navaro (1226 – 1283), filino de Thibaut la Kvara la Kanzonisto, grafo de Ĉampanio kaj reĝo de Navaro kaj de Agnès de Beaujeu. Ili havis ok gefilojn :

# Johano la 2-a (1239 – 1305), duko de Bretonio. Lia patro transdonis al li la titolon de grafo de Richmond en 1268
# Petro (2-an de aprilo 1241 – 19-an de oktobro 1268), senjoro de Dinan, Hédé, Leono, Hennebont kaj la Roche-Derrien
# Alix de Bretagne (6-an de junio 1243 - 2-an de aŭgusto 1288), edziniĝinta al Johano la 1-a de Blois-Châtillon, grafo de Blois kaj de Chartres ;
# Thibaut (23-an de julio 1245 – 23-an de oktobro 1246), entombigita en la abateja preĝejo de Saint-Gildas de Rhuys ;
# Thibaut (9-an de novembro 1247), june mortinta, entombigita en la abateja preĝejo de Saint-Gildas de Rhuys ;
# Aliénor (1248), june mortinta, entombigita en la abateja preĝejo de Saint-Gildas de Rhuys ;
# Nicolas (8-an de decembro 1249 – 14-an de aŭgusto 1251), entombigita en la abateja preĝejo de Saint Gildas de Rhuys ;
# Robert (6-an de marto 1251 – 4-an de februaro 1259), entombigita en la preĝejo de la monaĥejo de la kordelieroj de Nantes.

## Referencoj 
Kategorio:Mezepoka Bretonio
Kategorio:Krucmilitistoj
Kategorio:Grafoj de Richmond
Kategorio:Bretonaj dukoj
Kategorio:Dinastio de Dreux
Aŭtokodoj en Francio

[eta|francia licencplato, kun blazono de la regiono kaj numero de la departemento (jen: 69 = departemento [Rhône kaj regiono Rodano-Alpoj)]]

[eta|francia malantaŭa licencplato, disdonata antaŭ la 15-a de aprilo [2009 (92 = departemento Hauts-de-Seine)]]
Ekde la 15-a de aprilo 2009 la **aŭtokodaj licencplatoj de Francio** laŭ la specimeno AB-123-CD (do du literoj, streketo, tri ciferoj, streketo, du literoj) estas disdonataj laŭvice. La antaŭa sistemo validis ekde la 1-a de aprilo 1950: en ĝi (vidu la duan foton de supre dekstraflanke) la lastaj du aŭtokodaj ciferoj estis la numero de la franca departemento (laŭ la nova sistemo la departemento ankaŭ videblas plej dekstre, sed malpli grande, je blankaj literoj sur blua fono, dum la aŭtokodo mem havas nigrajn grandajn literojn kaj ciferojn).

## Nova sistemo 
eta|specimeno de la nova sistemo
Laŭ la nova sistemo ekde aprilo 2009, la aŭtokodoj estas nacie disdonataj kaj por ĉiam ĉe la koncerna aŭto, kio malfaciligu la negocon de ŝtelitaj aŭtoj. La novaj aŭtaj "pasportoj", la priaŭtaj licenciloj, aldone estas ne plu grizaj, sed oranĝkoloraj, kaj ekipitaj per aldonaj sekurecaj karakterizaĵoj, kio aldone malfaciligu falsadon. La centre administrataj aŭtokodoj disdoniĝas laŭ vico de aŭta registriĝo, kaj tial la numera kodo de la departemento, kie okazas la registriĝo, ne plu estas parto de ili. Ĉar tamen tiuj departementaj numeroj inter la loĝantoj de Francio estis sufiĉe ŝatataj, la ŝanĝo jam en plana fazo gvidis al protestoj. Kiel solvo de la problemo oni enkondukis bluan strion dekstre, kiu similas al la en la Eŭropa Unio kutima maldekstra blua strio kun supre la 12 eŭropaj steloj kaj sube la nacia kodo **F** en blankaj literoj: Dekstre montratas supre la blazono de la koncerna francia regiono, kie vivas la aŭta posedanto aŭ kun kiu li/ŝi sentas sin plej ligata, kaj sube la departementa numero.. La nova nacie unueca sistemo de aŭtokodoj antaŭvidas la formaton "AA-001-AA" ĝis "ZZ-999-ZZ", kaj tre similas al la sistemo pri aŭtokodoj en Italio, valida ekde la jaro 1999.

Plie la apero de la licencplatoj ĉe la antaŭa kaj malantaŭa partoj de la aŭto unueciĝis: ambaŭ platoj nun havas nigrajn literojn kaj ciferojn sur blanka fono - jam antaŭe tiuj samaj koloroj estis permesitaj ekde majo 2007. Antaŭ tio la antaŭaj platoj estis sur blanka fono, sed la malantaŭaj sur flava fono.

Notinda escepto: vehikloj de "kolekto", t.e. vehikloj pli ol tridek jarojn aĝaj kaj tiucele speciale registritaj, rajtas surporti malnovstilajn nigrajn platojn kun blankaj literoj kaj ciferoj SEN eŭropa/nacia nek regiona/departementa simboloj.

## Aliaj aŭtokodoj 
Iuj aŭtokodoj disdonatas laŭ aliaj sistemoj, ekzemple tiuj de diplomataj aŭtoj, kiuj havas licencplatojn kun oranĝkoloraj literoj kaj ciferoj sur verda fono.

## Notoj 
## Eksteraj ligiloj 
* Oficiala retejo de la franca registaro
* Retejo pri licencplatoj
* Regionaj logooj

Kategorio:Transporto en Francio
Francio
Stefano Báthori (militestro)

**Stefano BÁTHORI de Ecsed**,   (naskiĝis en 1430, mortis en 1493) estis hungara militestro.

eta|Stefano Báthori

## Kariero 
Báthori estis perfortema kaj potencsoifa magnato, sed elstara militestro. Li estis la venkinto de la batalo Kenyérmező (13-a de oktobro 1479). Li gvidis plurfoje militmarŝon kontraŭ Moldavio kaj Turkujo. Ekde 1479 ĝis 1493 li estis loktenanto (vojvodo) de Transilvanio. Post la morto de Matiaso la 1-a de Hungario (1490) li iĝis adepto de Vladislao la 2-a Jagello. Li konstruigis la monaĥinejon de Nyírbátor.

## Fonto 
* Magyar Életrajzi Lexikon

Stefano
Kategorio:Hungaraj soldatoj
Kategorio:Hungaraj militestroj
Kategorio:Reĝaj juĝistoj
Kategorio:Transilvaniaj hungaroj
Kategorio:Historio de Transilvanio
Malvarmuja ŝipo

dekstra|eta|Pakado de malvarma ŝarĝo en la ŝipa malvarmujo

**Malvarmuja ŝipo** estas speco de ŝarĝoŝipo, kiu estas speciale uzata por la transportado de putremaj varoj kiuj bezonas temperature reguligitan transportadon. Tipaj varoj por malvarmujaj ŝipoj estas fruktoj kiel bananoj, ananasoj, kokosoj, pomoj kaj vinberoj, kaj aldone ankaŭ fiŝo kaj viando.

La unua malvarmuja ŝipo estis la franca vaporŝipo *La Frigorifique*, kiu en 1876 unuafoje transportis malvarmigitan bovoviandon el Argentino al Eŭropo.

Nuntempe 50% de la malvarmigitaj varoj transportiĝas en konteneraj ŝipoj en specialaj malvarmkonteneroj.

## Fontindikoj 
## Literaturo 
* *(germane)* Arnold Kludas, Ralf Witthohn: *Die deutschen Kühlschiffe*. 260 Fotos, geb., 124 Seiten, Koehlers Verlagsgeschaft, Herford 1981, ISBN 3-7822-0248-1.
* *(germane)* Karl-Heinz Hochhaus: *Ende der Kühlschifffahrt?*. in HANSA International Maritime Journal Nr. 10/2008, S. 21−26, Schiffahrts-Verlag »Hansa« C. Schroedter & Co. Hamburg, ISSN 0017-7504.
* *(germane)* Karl-Heinz Hochhaus: *Deutsche Kühlschiffahrt (1902-1995)*. Hausschild Verlag 1996 ISBN 3-931785-11-4.

## Eksteraj ligiloj 
Kategorio:Akva transporto
Kategorio:Ŝipoj
Deutsch Minihof

**Deutsch Minihof,** hungare **Németlak** estas iama vilaĝo, nun parto de Mogersdorf en Aŭstrio, en federala ŝtato Burgenlando, en distrikto de Jennersdorf.
eta|300px|Deutsch Minihof en la mapo

## Bazaj informoj 
* 
* Poŝtkodo: 8382
* Aŭtokodo: JE
* Loĝantaro: 160

## Situo 
Deutsch Minihof situas laŭ rojo, laŭ la hungara landlimo. Szentgotthárd troviĝas je 2&nbsp;km-oj.

## Historio 
Komence la vilaĝo apartenis al abatejo de Szentgotthárd. En 1787 vivis tie 182 homoj en 34 domoj, en 1830 211 homoj en 31 domoj. En 1910 vivis en Németlak 398 homoj, (aŭstroj en majoritato, hungaroj en minoritato). Ĝis Traktato de Trianon la vilaĝo apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio (dume inter 1938-1945 al Germanio). Deutsch Minihof aliĝis al Mogersdorf en 1971.

Kategorio:Komunumopartoj de Burgenlando
József Bary

**BARY József** [pr. bari] estis hungara juĝisto naskiĝinta en Beregsom la 29-an de junio 1858 kaj mortinta en Nadjvarado la 13-an de julio 1915. 
## Kariero
Bary estis enketjuĝisto en 1880 en la proceso de t. n. sangakuzo de Tiszaeszlár kaj li enketis neobjektive kontraŭ suspektuloj.
## Libro
**A tiszaeszlári bűnper* (B. J. emlékiratai. Sajtó alá rendezte B. Zoltán, Bp., 1933).
## Fonto
*Magyar Életrajzi Lexikon

Kategorio:Hungaraj juristoj
József Bartosságh

**BARTOSSÁGH József**  estis hungara agrikulturisto naskiĝinta la  en Arado kaj mortinta la  en Peŝto.

## Kariero
Bartosságh finis en Georgikon de Keszthely kaj estis bienadminstranto. Li agadis sukcese ĉefe en ŝafbredado. 

## Libro
**Beobachtungen bei der Veredlung der Schaafe…* (Pressburg, 1827); 
**Über rationelle Landwirtschaft in Ungarn* (Pest, 1832); 
**Gyakorlati tapasztalatok a birkatenyésztés körében* (Pest, 1840).

## Fonto
*Magyar Életrajzi Lexikon

Kategorio:Hungaraj agrikulturistoj
Stefano Báthori (n. 1555)

**Stefano BÁTHORI de Ecsed**,   (naskiĝis en 1555, mortis la 25-an de julio 1605 en Ecsed) estis hungara dignulo.

## Kariero 
Báthori studis teologion, en 1585 la imperiestro nomumis lin ĉefprefekto de departemento Szatmár-Szabolcs kaj reĝa juĝisto. Inter 1593 kaj 1596 li luktis kontraŭ la turkoj. En la fino de sia vivo li estis adepto de la reganto Stefano Bocskai. Li apogis la eldonon de la Biblio tradukita de Gáspár Károlyi.

## Fonto 
* Magyar Életrajzi Lexikon

Stefano
Kategorio:Reĝaj juĝistoj
Giulietta Simionato

**Giulietta SIMIONATO** (naskiĝis la  en Forlì, mortis la  en Romo) estis itala mezosoprano. Ŝia kariero daŭris el la 1930-aj jaroj ĝis 1966. En la linio de grandaj italaj mezosopranoj ŝi estis la sukcedanto de Ebe Stignani kaj antaŭanto de Fiorenza Cossotto.

Oni instigis ŝin fari kantan karieron jam en la religia bazlernejo, sed la patrino ne akceptis tion. Ŝi kreskiĝis en Sardio. Post la morto de la patrino ŝi ekstudis kanton en Rovigo, kaj poste en Padovo. Ŝi ekdebutis en 1927, per muzika komedio *Nina, non far la stupida*; sed malgraŭ kelkaj sukcesetoj dum la 1930-aj jaroj ŝi ricevis nur duarangajn rolojn dum tiu jardeko kaj dum la faŝisma epoko, ĉar tiu reĝimo ne apogis ŝin. Nur en 1947 ŝi atingis sian unuan unuarangan rolon: Mignon, en la teatrejo Scala.

Ŝi estis amikino kaj kolego de Maria Callas kun kiu ŝi faris memorindan dueton en 1957 en la Scala en *Anna Bolena* de Donizetti, kiam ili kantis respektive la rolojn de Anna kaj Giovanna.

Kategorio:Italaj operkantistoj
Amina Laŭal

**Amina Laŭal**, '*Amina Lawal* aŭ **Amina Lawal Kurami** (naskiĝis en 1972) estas niĝeria virino kiu estis kondamnita la  fare de islama juĝistaro laŭ Ŝario (en Funtua, en la norda ŝtato Kacino) je morto per ŝtonĵetado pro adulto kaj gravediĝo ekster geedzeco. La patro de la bebo tamen ne estis persekutata pro manko de pruvoj kaj iĝis senkulpa fare de la sama ŝaria tribunalo sen atenti ekzamenojn pri DNA.

La kondamno levis internaciajn protestokampanjojn per kiuj gravuloj, asocioj, NROj ktp klopodis premi por ke la kondamno ne estu plenumita, kion finfinfe oni atingis.

La tribunalo malaltigis la kondamnon konsiderinte ke eblas al virino gravediĝi eĉ jarojn post la seksumado, kio permesus imagi ke Amina Laŭal gravediĝis nature jarojn post la morto de sia edzo.

## Notoj 
Kategorio:Niĝeriaj malliberuloj
Kategorio:Ŝario
Kategorio:Homaj rajtoj en Niĝerio
Arirang

"**Arirang**" estas la plej konata korea popola kanto. Arirang estas antikva korea vorto kiu signifas moderne. 'Ari' signifas "bela" (ekzemple, la korea vorto 아리따운 signifas "bela", "ĉarma", "linda") dum 'Rang' povas signifi "kara".

# Esperanto-traduko de CHOE Taesok

Kategorio:Popolaj kantoj
Kategorio:Korealingvaj kantoj
Goodluck Jonathan

eta|desktra|250px|Sigelo de la Prezidento de Niĝerio
**Goodluck Ebele JONATHAN** (naskiĝis la ) estas niĝeria politikisto. De 2010 ĝis 2015 li estis prezidento de Niĝerio. La antaŭnomo Goodluck signifas, en la angla lingvo, "Bona sorto".

Li estis guberniestro de la subŝtato *Bayelsa* ekde la  ĝis la , kaj enposteniĝis kiel vicprezidento de Niĝerio la . Jonathan estas membro de la reganta partio, la Popola Demokratia Partio (''People's Democratic Party'', PDP). La , federa tribunalo transdonis al li la povon dum la prezidento Umaru Yar'Adua ricevis kuracan traktadon en saŭdarabia hospitalo. Decido de la Niĝeria Senato de la  konfirmis tiujn povojn por agadi kiel prezidento. La  Jar'Adua revenis en Niĝerion, sed Jonathan pluagis kiel prezidento. Post la morto de Jar'Adua's la , Jonathan oficiale transprenis la prezidentecon, kaj enposteniĝis la .

Kurioze Umaru Jar'Adua estis nordniĝeria islamano kaj elektis sudan kristanon Goodluck Jonathan kial sukcedonto precize post gravaj konfliktoj inter ambaŭ enlandaj komunumoj kiuj kaŭzis centojn da mortintoj dum la jaro 2010.

Dum la baloto de la , li perdis sian postenon vid-al-vide de sia posteulo Muhammadu Buhari; li iĝis la unua Nigeria prezidento, kiu akceptis sian voĉdonan malvenkon.

## Notoj 
Kategorio:Prezidantoj de Niĝerio
Kategorio:Vicprezidantoj de Niĝerio
Kategorio:Niĝeriaj politikistoj
Rohrbrunn

**Rohrbrunn,** hungare **Nádkút** estas iama vilaĝo, nun parto de Deutsch Kaltenbrunn en Aŭstrio, en la federacia lando Burgenlando, en la distrikto Jennersdorf.
eta|300ra|Rohrbrunn en la mapo

## Bazaj informoj 
* 
* Poŝtkodo: 7572
* Telefonprefikso:
* Aŭtokodo: JE
* Loĝantaro: 580

## Situo 
Rohrbrunn situas laŭ rojo. Güssing troviĝas je 24, Jennersdorf je 28 km-oj.

## Historio 
La unua mencio pri la vilaĝo okazis en 1427 laŭ germana formo *"Rorprun"*. En 1605 Stefano Bocskai, en 1622 Gabrielo Bethlen bruldetruis la vilaĝon. En 1648 vivis tie 125 homoj en 33 domoj, en 1787 329 homoj en 84 domoj, en 1828 448 homoj en 59 domoj. En 1910 vivis en Nádkút 685 homoj, (precipe aŭstroj). Ĝis 1921 la vilaĝo apartenis al Hungara reĝlando en Aŭstrio-Hungario, al la reĝa departemento Vas, al distrikto de Szentgotthárd, poste al Aŭstrio (dume inter 1938-1945 al nazia Germanio). Rohrbrunn aliĝis al Deutsch Kaltenbrunn en 1971.

## Vidindaĵoj 
* kastelo de Batthyány [batjAnji]
* romkatolika preĝejo omaĝe al Francisco Xavier de 1896

Kategorio:Komunumopartoj de Burgenlando
Conan la 1-a (Bretonio)

'*Conan la 1-a dirata la *Tort'''* (ĉu la Torda?) (nekonata naskiĝjaro, mortis la  en la batalo de Conquereuil), filo de Juhel Bérenger, grafo de Rennes, estis grafo de Rennes ekde 970 kaj duko de Bretonio de 990 ĝis 992.

## Genealogio de Berenger, grafo de Rennes 
## Biografio 
Conan la 1-a estis la filo de Juhel Bérenger. Post forigo de la kuratoreco de Wicohen, ĉefepiskopo de Dol-de-Bretagne, kiu estis trudita sian suverenecon al lia patro. Conan estis menciita unuafoje kiel « *Conanus commes Britanniae* » la 16-an de aŭgusto 979 ĉe la kortego de la grafo Eudes de Chartres.

Conan poste konkeris la regionon  de Vannes alianciĝinte kun Orscand la Granda, episkopo de Vannes (970-992). La unua kaj venka batalo de Conquereuil kontraŭ Hoël de Nantes en 981 ne ebligis al li trudi sian suverenecon super la graflando de Nantes ĉar li estis grave vundita kaj devis reiri al Rennes, sen profiti pri sia avantaĝo.

Post la malapero de la grafo Guérech de Nantes, li konkeris la graflandon de Nantes en 990 post la morto de ties juna heredanto la grafo Alano kaj estis laŭdire proklamita "duko de Bretonio". En konfirmo de donaco al la abatejo de Monto Sankta-Mikaelo, la 28-an de Julio 990, en ĉeesto de ĉiuj episkopoj de Bretonio, Conan alprenis la titolon de « **Princeps Britannorum** ». Raoul Glaber, samtempa monaĥo deklaris ke li kronigis sin laŭ la maniero de la reĝoj.

La nova grafo de Anĝevio (Foulques Nerra) timanta lian politikan supreniĝon proklamis sin la defendanto de la interesoj de la familio de Nantes kaj ekbatalis kontraŭ li. Conan la 1-a estis mortigita en la malvenko, en la dua batalo de Conquereuil la 27-an de Junio 992.

Conan la 1-a de Bretonio estis entombigita en la abateja preĝejo de la Monto Sankta-Mikaelo, kies bonfaranto li estis.

### Edziĝoj kaj idaro 
Li edziĝis al Ermengarde, filino de Gotfredo la 1-a de Anĝevio kaj li havis almenaŭ du gefilojn :
* Gotfredo la 1-a de Bretonio
* Judita, edzino inter 996 kaj 1008 de la duko Rikardo la 2-a de Normandio, mortinta la 28-an de junio 1017.

Kvankam neniu alia edzino ne estas konata al li, la tri sekvantaj filoj neniam estis konsiderataj kiel filoj de Ermengarde.
* Judicaël de Vannes, episkopoj de Vannes en 992/1008, mortinta la 13-an de junio 1037.
* Catualon abato de la abatejo de Redon de 1019 ĝis 1040.
* Urvod menciita en 1026 en la ĉarto de Alano la 3-a de Bretonio.

## Notoj kaj referencoj 
## Bibliografio 
* André Chédeville kaj Noël-Yves Tonnerre *La Bretagne féodale 11-a jc - 13-a jc*. Ouest-France Université Rennes (1987) .
* Arthur de La Borderie *Histoire de Bretagne*: dua volumo *Lutte de la maison de Rennes contre la maison de Nantes'' p.&nbsp;419-439. Réédition Joseph Floch Imprimeur Éditeur à Mayenne (1975).

## Vidu ankaŭ 
* Listo de regantoj de Bretonio

Kategorio:Mezepoka Bretonio
Kategorio:Grafoj de Rennes
Kategorio:Grafoj de Nanto
Kategorio:Bretonaj dukoj
László Barcsai

**BARCSAI László** [barĉai lAslO] estis hungara prefekto, ĉefjuĝisto, verkisto, tradukisto, reĝa ĉambelano naskiĝinta en 1772 kaj mortinta en Piski la 5-an de septembro 1814. Lia familia nomo aperis ankaŭ en formo Barcsay.

## Kariero 
Barcsai kune kun Sándor Boér estigis la teatraĵserion Erdélyi Játékos Gyűjtemény, kies en 1793 aperis kvar volumoj. En tiuj aperis ankaŭ liaj tradukaĵoj la reverkadoj.

Li edziĝis dufoje, resume li havis 4 gefilojn.

## Verkoj 
* Fayel (tragedio, Kolozsvár, 1793);
* A jártos-költes vőlegény (komedio, Kolozsvár, 1793);
* A tolvajok (tragedio, Kolozsvár, 1793).

## Fonto 
* Magyar Életrajzi Lexikon

Kategorio:Hungaraj verkistoj
Kategorio:Hungaraj tradukistoj
Kategorio:Hungaraj ĉambelanoj
Doiber

**Doiber,** hungare **Döbör** estas iama vilaĝo, nun parto de Sankt Martin an der Raab en Aŭstrio, en federala ŝtato Burgenlando, en distrikto de Jennersdorf.
eta|300px|Doiber en la mapo

## Bazaj informoj 
* 
* Poŝtkodo: 8383
* Telefonprefikso:
* Aŭtokodo: JE
* Loĝantaro: 250

## Situo 
Doiber situas laŭ dekstra bordo de Rába. Jennersdorf troviĝas je 2&nbsp;km-oj.

## Historio 
La unua mencio pri la vilaĝo okazis en 1387 en formo *"Dubricha"*. En 1529, 1532 kaj en 1683 la turkoj, dume en 1605 Stefano Bocskai bruldetruis la vilaĝon. En 1787 vivis tie 212 homoj en 33 domoj, en 1828 277 homoj en 41 domoj, en 1857 336 homoj en 52 domoj. En 1910 vivis en Döbör 402 homoj, (plejparte aŭstroj). Ĝis 1921 la vilaĝo apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio (dume inter 1938-1945 al Germanio). Doiber aliĝis al Sankt Martin an der Raab en 1971.

## Vidindaĵoj 
* laŭvoja kapelo

Kategorio:Komunumopartoj de Burgenlando
Günter Netzer

**Günter Netzer** (naskiĝis la 14-an de septembro 1944 en Mönchengladbach, Germanio) estas germana eksa profesia futbalisto kaj nuna sporta ĵurnalisto.

Dum sia profesia futbalista kariero, li de 1963 ĝis 1973 estis en la teamo de la germana klubo "Borussia Mönchengladbach" de sia hejmurbo, de 1973 ĝis 1976 en la teamo de la klubo Real Madrid kaj de 1976 ĝis 1978 en tiu de la klubo "Grashopper Zürich". Inter 1965 kaj 1975 li membris en la germana nacia teamo de futbalo. Ene de tiu teamo, li en 1972 gajnis la eŭropan ĉampionecon de futbalo kaj en 1974 la Futbalan Mondpokalon. En 1972 kaj 1973 li ricevis la titolon "germana futbalisto de la jaro" (post li, tiun titolon transprenis Franz Beckenbauer).

Nuntempe li laboras kiel memstara futbala ĵurnalisto, sed ankaŭ kiel futbala komentisto en la unua ŝtata televida kanalo, ARD.

## Eksteraj ligiloj 
* *"Deutsch reicht nicht mehr!"*, intervjuo germanlingva en la magazino "Cicero" (marto 2006) 
* intervjuo germanlingva en la gazeto ZEIT

Kategorio:Germanaj futbalistoj
Kategorio:Germanaj ĵurnalistoj
Kategorio:Sportaj ĵurnalistoj
Kategorio:Futbalistoj de la klubo Real Madrid
Prezidento de Niĝerio

eta|desktra|220ra|Sigelo de la Prezidanto de Niĝerio
eta|maldekstra|140ra|Muhammadu Buhari
eta|maldekstra|140ra|Bola Tinubu
La **Prezidanto de Niĝerio** estas la elektita Ŝtatestro kaj estro de la registaro de la federa ŝtato de Niĝerio. Oficiale nomata **Prezidanto de la Federa Respubliko de Niĝerio** kaj "Supera Militestro" de la Armeo de Niĝerio.

La 15-a Prezidanto de Niĝerio estis Muhammadu Buhari.

La nuna Prezidanto de Niĝerio estas Bola Tinubu.

## Vidu ankaŭ 
* Listo de Ŝtatestroj de Niĝerio
László Bárdos

**László Bárdos** [lAslO bArdoŝ], laŭ la hungarlingve kutima nomordo **Bárdos László** estis hungara ĵurnalisto, dramaturgo. Lia origina familia nomo estis *Berger*.

László Berger naskiĝis en Szalárd la 30-an de majo 1897, li mortis en Budapeŝto la 20-an de septembro 1960.
 
## Kariero
László Bárdos devenis el juda familio. Li laboris ĝis 1918 al Pesti Hírlap, ekde 1919 ĝis 1924 li estis kunlaboranto de gazeto *Szabadság* jam en Rumanio, poste ĝis 1935 redaktis la *Esti Lap* (Oradea). Ekde 1935 li redaktis la gazetojn *Nagyvárad* kaj *Nagyváradi Napló*. En 1944 li estis deportita. En 1945 li revenis en Rumanion ekde 1949 ĝis 1951 li estis dramaturgo de Teatro Hungara de Oradea. En 1951 li translokiĝis al Hungario kaj laboris ĉe la Hungara Radio en Budapeŝto kiel dramaturgo.

## Verkoj
* *Dzsidáskapitány* (porjunulara romano, Bp., 1954); 
* *Melkun Menyhért utazása* (porjunulara romano, Bp., 1956).

## Memorigiloj 
* lernejo en Tatabánya

## Fonto
* Magyar Életrajzi Lexikon
* datenoj

Kategorio:Rumanujaj hungaraj ĵurnalistoj
Kategorio:Rumanujaj hungaraj poetoj kaj verkistoj
Kategorio:Hungaraj dramaturgoj
Kategorio:Hungaraj judoj
Kategorio:Transilvaniaj hungaroj
Joseph A. Burns

Li estas profesoro en la Universitato Cornell en la departementoj pri aplikata mekaniko kaj astronomio. Lia fako estas esploroj pri dinamiko en planedologio.

Li ricevis sian doktorecon de la Universitato Cornell en 1966. Li estis ĉefredaktoro de la revuo Icarus inter 1980 kaj 1997, vicprezidanto de la Usona Astronomia Societo kaj prezidis ties sekciojn pri la Planedaj Sciencoj kaj pri Dinamika Astronomio.

Li estas ano de la American Geophysical Union kaj de la Usona Asocio por la Altniveligo de Scienco (), de la Internacia Akademio pri Kosmonaŭtiko kaj fremda ano de la
Rusia Akademio de Sciencoj.

En 1994 li ricevis la Premion Masursky
por inda servo al la scienco pri planedoj.

En 1979 li klarigis la efikon de la premo de radiado sur la fajnaj partikloj en la sunsistemo.

En 1997, kun Brett J. Gladman, Phil Nicholson kaj J. J. Kavelaars, li kunmalkovris la uranajn lunojn Kalibanon kaj Sikorakson.

En 2009 li estas nomumita honora ano de la Reĝa Astronomia Societo de Britio.

La asteroido 2708 Burns estis tiel nomita en lia honoro

## Noto kaj referencoj 
## Eksteraj ligiloj 
*  Joseph A. Burns, profesia biografio
*  Statement of Dr. Joseph A. Burns Before the Committee on Science & Technology, U. S. House of Representatives 2-a de majo 2007 
*  Accolades and humor as astronomer Joe Burns looks back on 40 years exploring the solar system.
Burns

**Burns** estas la familinomo de:
* Robert Burns (1759 - 1796), skota poeto,
* Alexander Burnes 1805 - 1841), brita esploristo,
* James Ormston Burns (1925 - 1988), brita industriesto, fondinto de la firmao de gitaro Burns,
* Joey Burns (1966 - ), kanada kantisto,
* Joseph A. Burns, nuntempa usona astronomo,
* ... 

**Burns** estas nomo de loko:
* Burns (Oregono) Urbo en Usono,
* ...
Irén Barát

**BARÁT Irén** estis hungara ftiziologino. Ŝ naskiĝis la 15-an de julio 1890 en Temeŝvaro kaj mortis la 18-an de januaro 1972 en Budapeŝto. Ŝia patro estis Ármin Barát. 

## Kariero
Irén Barát ekde 1917 ĝis 1924 estis praktikantino, poste asistantino de la kliniko de Sándor Korányi, ekde 1924 ĝis 1970 ĉefkuracistino de  *Erzsébet Szanatórium* (hodiaŭ Országos Korányi TBC és Pulmonológiai Intézet) de Budakeszi. 

## Premioj, distingoj
*1970-Ŝtatpremio, 
*1963-Memormedalo Korányi.

## Fonto
*Magyar Életrajzi Lexikon

Kategorio:Hungaraj kuracistoj
Anci Barna

**BARNA Anci** estis hungara aktorino naskiĝinta en Szentjobb (nuntempa Sâniob en Rumanio) la 17-an de januaro 1902 kaj mortinta en Budapeŝto la 4-an de majo 1987. Ŝia origina nomo estis laŭ hungarlingva sistemo *Braun Anna*, ŝia edzo estis László Misoga.

## Kariero 
Anci Barna lernis aktoradon en privata aktorlernejo de Elemér Hetényi en Oradea. Ŝi estis inter 1924 kaj 1928 membrino de la hungarlingva teatro en la sama urbo. En Hungarujo ŝi ludis unue en provincaj teatroj (en 1924 en trupo de Mihály Szendrey (pli aĝa), en la sekva jaro de Mihály Fekete (aktoro)). Inter 1928-1931 ŝi apartenis al Teatro Csokonai (Debrecen), en 1931 al teatro de Szeged, inter 1932-1934 al teatro de Miskolc. Ekde 1951 ŝi estis anino de Állami Faluszínház, ekde 1957 ĝis 1966 de la Vidám Színpad.

## Elektitaj teatraj roloj 
* Molière: Tartufo - Elmira
* János Vaszary (reĝisoro): *Potyautas* - Lia Lotti
* Gilbert: *Marinka, a táncosnő* - Daisy

## Elektitaj filmaj roloj 
* *Pepita kabát* (1940) – aktorino
* *Balkezes angyal* (1940-41) – vendistino
* *A kegyelmes úr rokona* (1941) – sekretariino

## Fontoj 
* Magyar Életrajzi Lexikon
* hungarlingva biografio
* hungarlingva biografio

Kategorio:Rumanujaj hungaraj aktoroj
Péter Bárány

**BÁRÁNY Péter** estis hungaro, sekretario de Ferenc Széchényi naskiĝinta en Gagy (nuntempa Goagiu en Rumanio) la 8-an de septembro 1763 kaj mortinta en Újarad la 10-an de julio 1829.
 
## Kariero
Péter Bárány devenis el nobela familio. Li frekventis piaristan gimnazion, poste li akiris diplomon en Reĝa Universitato de Pest. Li instruis 3 jarojn, poste li estis sekretario de Ferenc Széchényi. Ekde 1793 li respondecis pri la biena funkciado. Inter 1803-1813 li estis oficisto en Miskolc, fine li estis prefekto.

Bárány estis kunlaboranto de la *Tudományos Gyűjtemény*, tradukisto.

## Verkoj
**A magyar anyáknak az országgyűlésre egybegyűlt ország nagyjai s magyar atyák elejébe terjesztett alázatos kérések* (Pest, 1790); 
**Jutalomfelelet a magyar tudóstársaság felállítása iránt* (Hadi és más Nevezetes Történetek mellékletében, 1791).

## Fonto
*Magyar Életrajzi Lexikon

Kategorio:Hungaraj oficistoj
Aŭtokodoj en Bulgario

eta|150px|aktuala aŭta licencplato el Bulgario
[eta|150px|aŭta licencplato el la tempo kiam Bulgario ankoraŭ ne membris en la [Eŭropa Unio]]

La **aŭtokodaj licencplatoj de Bulgario** komenciĝas per la mallongigo de la administra provinco (oblasto), en kiu registriĝis la aŭto. Ekde la jaro 1992 uziĝas nur literoj, kiuj ekzistas kaj en la cirila kaj la latina alfabetoj. Por tio parte enkondukiĝis novaj mallongigoj. La novaj eŭropaj licencplatoj, kiuj validas ekde la aliĝo de Bulgario al la Eŭropa Unio, maldekstre havas bluan strion, kies supro montras la 12 flavajn stelojn de la eŭropa flago, kaj sube la nacian kodon **BG** en blankaj literoj. Antaŭ la akceptiĝo de la lando en la Eŭropan Union, supre bildiĝis la flago de Bulgario. La aŭtokodo mem bildiĝas per nigraj literoj kaj ciferoj sur blanka fono, kaj sekvas la skemon **P - #### XX** (P = mallongigo de la provinco [unu aŭ du literoj], # = cifero, X = litero).

En la novaj mallongigoj la literoj havas parte la cirilan, parte la latinliteran son-valoron. Ekzemple en la kodo de **P**lo**v**div, "PВ", la "P" estas latina, sed la "В" (prononcata "V") estas cirila.

Provizoraj licencplatoj komenciĝas per la literoj **XX** kaj havas blankan aŭtokodan skribaĵon sur helblua fono. Aŭtoj de diplomatoj havas aŭtokodon el blanka skribaĵo sur ruĝa fono, kiu komenciĝas per **C** , sekvate de kvar ciferoj, el kiuj la unuaj du indikas la devenan ŝtaton (ekzemple **C - 04**12 por Germanio). Licencplatoj de konsulejaj aŭtoj havas la komencajn literojn **CC**, kaj tiuj de teknikaj ambasadejaj dungitoj la komencajn literojn **CT**. Ankaŭ la bulgara armeo havas proprajn aŭtokodojn.

## Mallongigoj de la provincoj (oblastoj) 
eta|210px|geografia disdivido de la aktualaj provincaj mallongigoj

Ŝanĝitaj mallongigoj havas rozkoloran fonon:

Kategorio:Transporto en Bulgario
Bulgario
Béla Barát

**BARÁT Béla** estis hungara arkitekto, fakverkisto naskiĝinta en Temeŝvaro la 27-an de septembro 1888 kaj mortinta en Budapeŝto la 20-an de januaro 1945. Lia patro estis Ármin Barát.

## Kariero 
Barát kune kun arkitekto Ede Novák projektis loĝejkoloniojn, lernejojn, ludomojn. Ilia ĉefa kreaĵo estas la konstruaĵo *Georgia* (Rákóczi vojo 4-a). Estas grava ankaŭ lia arthistoria verkaro. Li estis kunredaktoro de la *Technikai Lexikon* (1928) kaj de verko Barát–Éber–Takács: *A művészet története* (Bp., 1926). Li estis kunlaboranto ankaŭ de la enciklopedio *Művészeti Lexikon* redaktita de Éber–Gombosi.

## Fonto 
* Magyar Életrajzi Lexikon

Kategorio:Hungaraj arkitektoj
Kategorio:Hungaraj arthistoriistoj
Kategorio:Transilvaniaj hungaroj
Conan la 2-a (Bretonio)

**Conan la Dua de Bretonio** (naskiĝis en Rennes en 1030, mortis la  antaŭ Château-Gontier), filo de la duko Alano la 3-a kaj de Berta de Blois-Chartres, estis duko de Bretonio de 1040 ĝis sia morto en 1066.

Genealogio de Berenger, grafo de Rennes

## Biografio 
Heredanto de la duklando Bretonio, Conan devis unue liberiĝi de la kuratoreco de sia onklo Eon (aŭ Eudes) la 1-a de Pentievro. Eudes estis inter la kontraŭuloj de Vilhelmo la Bastardo, estonta duko de Normandio. Conan devis atendi la venkon de Vilhelmo super siaj oponantoj, en la batalo de Val-ès-Dunes en oktobro 1047, por ke lia onklo forcedu al li la dukan povon.

Conan eĉ sukcesis je la morto de la grafo de Nantes, Mathias, sen heredanto, etendi sian povon super la graflando de Nantes. Tamen, tiu graflando estis depostulata ankaŭ de Alain Canhiart, grafo de Kornvalo, nome de ties edzino Judita. Tiu graflando fine iris al ilia filo Hoel la 5-a de Kornvalo, kiu fariĝis bofrato de Conan, edziĝante al lia fratino Havoise.

Conan devis ankaŭ fronti la ribelon de Riwallon la 1-a de Dol, subtenata de Vilhelmo la Bastardo.

Ĉirkaŭ la fino de 1066, la bretona princo, post konkero de Pouancé kaj de Segré, venis ĝis Château-Gontier kies enirejon li trarompis, sed li mortis en sia triumfo, la 11-an de decembro 1066 , venenita, laŭdire, de perfidulo laŭ ordono de Vilhelmo la Bastardo, suspektita esti la ordoninto de tiu mortigo. La kaŭzo de la milito estis verŝajne la deziro restarigi la landlimojn de Bretonio, movitajn de Erispoe ĝis la rivero Majeno, kaj kiujn la bretona princo estis fortikiginta per fortikaĵoj konsistantaj el du fosaĵoj kaj du terheĝoj, apogitaj de distanco al distanco per bulvardoj, kaj irantaj de Majeno ĝis super Bazouges, al la rivero Seiche fronte de Availles.

Conan la 2-a estis entombigita en la abatejo Saint-Melaine de Rennes, kie lia tombo estis retrovita sub la turo okaze de ĝia restaŭrado. Manke de rekta heredanto, lia bofrato Hoel fariĝis duko: la familio de Rennes devis cedi la lokon al la familio de Kornvalo je la kapo de la duklando de Bretonio.

### Idaro 
Conan la Dua mortis 36-jara, sen edziĝi por havi legitiman filon, tamen iu « * Alanus nothus filius Conani comitis* » kiu aperis en 1075 inter la atestantoj de donaco de la dukino Berta de Blois  povus esti lia bastarda filo.

## Notoj kaj referencoj 
## Bibliografio 
* Abbé Angot, *Baronnie de Château-Gontier*, 1915 http://www.lamayenne.fr/uploadfiles/publications/2075/FR-AD53-BN-0051.pdf.V75.aspx 
* André Chédeville & Noël-Yves Tonnerre *La Bretagne féodale (11-a jc - 13-a jc)*. Ouest-France Université Rennes (1987) .
* Arthur de La Borderie *Histoire de Bretagne*: Tria volumo *Le règne du duc Conan II (p. 14-23)*. Réédition Joseph Floch Imprimeur Éditeur à Mayenne (1975).
* Philippe Tourault, *Les ducs et duchesses de Bretagne*, 2009

## Vidu ankaŭ 
* Historio de Bretonio
* Plantaĝenetoj
* Listo de regantoj de Bretonio

Kategorio:Mezepoka Bretonio
Kategorio:Grafoj de Rennes
Kategorio:Grafoj de Nanto
Kategorio:Bretonaj dukoj
Smoljan

**Smoljan** ([], ,  aŭ ''*) estas urbo en la sudo de Bulgario. Ĝi situas en la montaro Rodopoj, kaj estas la administra centro de samnoma administra provinco, kiu bulgare nomiĝas "област" (vidu la artikolon oblasto). La urbo situas en alteco inter 999 kaj 1010 super la marnivelo kaj estas la plej alta urbo de Bulgario. La urba teritorio troveblas en la valoj de la riveroj *Ĉerna* (nigra) kaj *Bjala* (blanka), kaj iom sude de la skiejoj *Pamporovo* kaj *Ĉepelare*.

Pro sia favora pozicio sur la monto *Roĵen'', la nacia bulgara astronomia observatorio situas proksime kaj havas planetarion en la urbocentro. Ekzistas urba teatrejo, kaj konata internacia teatra kolektivo. Vidindas interalie historia muzeo, la groto Uĥlovica (bulg. пещера Ухловица) kaj pluraj ortodoksaj preĝejoj.

eta|maldekstra|240ra|la Internacia Esperanto-Kursejo en 2006

## Rilatoj al Esperanto 
Kiel ĉie en Bulgario kompreneble ekzistas Esperanto-parolantoj. Ekde 1967 la urbo havas Esperanto-straton kaj Zamenhof-straton, kaj krome en la urbo troveblas monumento pri L. L. Zamenhof. En la vilaĝo Pisanica, kiu apartenas al la urba komunumo, de 1978 ĝis 1990 impone funkciis Internacia Esperanto-Kursejo. La konstruaĵo daŭre ekzistas, sed intertempe ne plu estas en tre bona stato.

## Eksteraj ligiloj 
*  ()
* oficiala urba retejo
* paĝoj de la urba planetario
* paĝoj de la nacia bulgara astronomia observatorio "Rožen" 
* kritika komento el 1996 en la gazeto Eventoj pri la stato de la Esperanto-kursejo

eta|maldekstra|la nova urba katedralo
eta|maldekstra|250ra|

Kategorio:Provinco Smoljan
Kategorio:Urboj de Bulgario
Gritsch

**Gritsch,** hungare **Gerese** [gereŝe] estas iama vilaĝo, nun parto de Sankt Martin an der Raab en Aŭstrio, en federala ŝtato Burgenlando, en distrikto de Jennersdorf.
eta|300px|Gritsch en la mapo

## Bazaj informoj 
* 
* Poŝtkodo: 8383

* Aŭtokodo: JE
* Loĝantaro: 110

## Situo 
Gritsch situas laŭ dekstra bordo de Rába. Jennersdorf troviĝas je 3 km-oj.

## Historio 
La unua mencio pri la vilaĝo okazis en 1387 laŭ tiama hungara ortografio *"Gerencher"*, apartenanta al bieno kaj fortikaĵo de Vasdobra. En 1605 Stefano Bocskai bruldetruis la vilaĝon. En 1787 vivis tie 113 homoj en 20 domoj, en 1828 136 homoj en 20 domoj, en 1857 165 homoj en 24 domoj, en 1910 196 homoj en 34 domoj. Ĝis 1921 la vilaĝo apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio (dume inter 1938-1945 al Germanio). Gritsch aliĝis al Sankt Martin an der Raab en 1971.

## Vidindaĵoj 
* laŭvoja kapelo

Kategorio:Komunumopartoj de Burgenlando
Provinco Smoljan

La **provinco Smoljan** (; vidu la artikolon oblast) - situas en la sudo de Bulgario, en la montaro Rodopoj. Ĝi havas loĝantaron de ĉirkaŭ  homoj, el kiuj pli-malpli 22 procentaĵoj vivas en la administra centro Smoljan. La provinca teritorio kovras areon de  kvadrataj kilometroj.

## Vidu ankaŭ 
* Provincoj de Bulgario

## Eksteraj ligiloj 
*  ()

Kategorio:Provincoj de Bulgario